Source: http://www.harabin.sk/uznesenie-o-zacati-trestneho-stihania-za-obzvlast-zavazny-zlocin-ukladnej-vrazdy/
Timestamp: 2017-10-22 20:39:58+00:00
Document Index: 12890489

Matched Legal Cases: ['§ 144', '§ 14', '§ 199', '§ 144', '§ 14', '§ 185', '§ 34']

Uznesenie o začatí trestného stíhania za obzvlášť závažný zločin úkladnej vraždy
« Splietol som si, že výsluch je až zajtra 31. januára 2017
Z hľbky duše a úprimného srdca Vám všetkým ďakujem za gratulácie a blahoželania »
01.02.2017 | Autor: Štefan Harabin
Milí fanúšikovia a priaznivci dole pripájam uznesenie o začatí trestného stíhania za obzvlášť závažný zločin úkladnej vraždy podľa § 144 ods. 1 Trestného zákona, spáchaný v štádiu pokusu podľa § 14 ods. 1 Trestného zákona, z ktorého sú podozriví aj Kaliňák a Švecová a trestné oznámenie adresované Čižnárovi
MINISTERSTVO VNÚTRA SLOVENSKEJ R E P U B L I K Y PREZÍDIUM POLICAJNÉHO ZBORU národná kriminálna agentúra národná protizločinecká jednotka expozitúra Západ Rázusova č. 7, 949 01 Nitra ČVS: PPZ-489/NKA-PZ-ZA-2016 V Nitre dňa 09.01.2017 U Z N E S E N I E Podľa § 199 ods. l Trestného poriadku z a č í n a m trestné stíhanie za obzvlášť závažný zločin úkladnej vraždy podľa § 144 ods. 1 Trestného zákona, spáchaný v štádiu pokusu podľa § 14 ods. 1 Trestného zákona preto, že doposiaľ neznámy páchateľ v doposiaľ nezistenom čase v budove Najvyššieho súdu SR v Bratislave, na nám. SNP č. 28, v pojednávacej miestnosti doposiaľ nezisteným spôsobom manipuloval so skleným krytom svietidla, ktoré sa nachádzalo na strope, v úmysle usmrtiť JUDr. Štefana Harabina, nar. 04.05.1957, trvalé bytom Bratislava, Záhradnícka 74, pričom dňa 10.05.2016 v čase okolo 11.20 hod., počas prerušenia pojednávania vo veci sp. zn. 3 Ds 8/2015, spadol uvedený sklený kryt priamo na miesto, kde počas pojednávania sedel JUDr. Štefan Harabin, avšak k zraneniam žiadnej osoby nedošlo. Poučenie: Proti tomuto uzneseniu sťažnosť nie je prípustná (§ 185 ods. 2 Tr. por.). Vyšetrovateľ PZ: mjr. Ing. Jozef Strapko Vážený pán Jaromír Čižnár. Generálna prokuratúra Slovenskej republiky nezačala z úradnej povinnosti trestné stíhanie za pokus zločinu vraždy, resp. za pokus zločinu ťažkej ujmy na zdraví, ktorý bol spáchaný v budove Najvyššieho súdu na ulici SNP v pojednávacej miestnosti na druhom poschodí (P-2) počas ústneho pojednávania 10. mája 2016 vo veci pod sp. zn. 3 Ds 8/2015 voči trestnému sudcovi Najvyššieho súdu Štefanovi Harabinovi. O uvedenej udalosti ste sa aj vy pán Čižnár dozvedeli už na obed 10. mája 2016, keď všetky významné printové a elektrofonické média uverejnili v podstate nasledujúci text: „Atentát na Harabina? Sudca Najvyššieho súdu Štefan Harabin unikol o vlások nepríjemnej nehode. Veľa nechýbalo a bývalý šéf Najvyššieho súdu Štefan Harabin mohol skončiť s nepekným zranením. Počas disciplinárneho pojednávania na miesto, kde sedel, sa totiž zrútila lampa. Zo stropu spadla lampa, ktorá bola rovno nad Harabinom sudcom Najvyššieho súdu. Ak by tam zostal sedieť, skončil by minimálne s ťažkými zraneniami. Pán Čižnár je zaujímavé, že v nedávnej minulosti ste aktivovali trestné stíhania na podklade upozornení iba z médií napr. nitrianska bitka pred barom, bezvýznamné opilstvo u pána Slotu etc. Včera som celý deň čakal na Vašu reakciu v podobe iniciovania trestného stíhania za pokus zločinu voči mojej osobe. Márne. Bol som presvedčený, že i keď ste politický prokurátor SMERu a preto Vám politici nedovolili stíhať volebné podvody v Súdnej rade na jeseň 2014, zjavne nezákonné zrušenie senátu 1T Najvyššieho súdu, nezákonné disciplinárne stíhania sudcov JUDr. Gabriely Šimonovej, JUDr. Štefana Harabina, JUDr. Viliama Dohňanského, zrušenie práce doma týmto sudcom za právne názory vyjadrené v nezrušiteľných rozsudkoch najvyššieho súdu v súlade so zákonom, Ústavou a nezávislosťou súdnej moci v roku 2015 pani Švecovou, porušovanie domovej slobody JUDr. Viliama Dohňanského toho roku rovnako pani Švecovou, predsa do dnes som si myslel, že neostanete ľahostajným voči fyzickej násilnej trestnej činnosti voči trestnému sudcovi, len preto že politická moc ho nedonútila zmeniť právne názory. Keďže opak je pravdou dávam Vám trestné oznámenie v hore vyjadrených intenciách neznámeho, resp. neznámych páchateľov. V prípade, že by ste nevedeli, čo máte vyšetrovať dovolím si upriamiť Vašu pozornosť na niektoré nespochybniteľné fakty: 1) Pán Kaliňák ešte v lete konštatoval, že urobí všetky kroky, aby zvrátil rozsudok Harabinovho senátu. Mal obavu pán Kaliňák z môjho prednesu na disciplinárnom konaní? Mal Kaliňák motív ma zlikvidovať rafinovaným spôsobom za pomoci režírovanej náhody, keď už osem rokov hrubo porušuje zákon podriadením policajnej inšpekcie ministrovi vnútra a nepodarilo sa mu umlčať ma už známymi inými krokmi? Nezákonný stav v podriadení policajnej inšpekcii ministrovi vnútra je dokumentovaný aj právnou analýzou k tejto otázke spracovanou na generálnej prokuratúre. Pokiaľ ju nemáte k dispozície, nevidím problém v jej doručení. 2) Správcom budovy na Najvyššom súde na ulici SNP je pani Švecová. Pani Bajánková v prerokúvanom konaní stíhala Harabina za slobodu prejavu k slovnému spojeniu „chudera Švecová môže skončiť na psychiatri, keď bude naďalej počúvať pána Kaliňáka“. 3) V pojednávacej miestnosti bolo minimálne šesť lámp, zakúpených od rovnakého predajcu v rovnakom čase a v rovnakom čase inštalovaných tým istým človekom. Prečo spadla iba lampa visiaca nad hlavou Harabina? Neboli uvoľnené skrutky na tejto lampe? Manipulovalo sa s touto lampou pred pojednávaním? Kto nepovolaný bol v pojednávacej miestnosti pred disciplinárnym konaním? Prečo došlo k vlámaniu do kancelárie riaditeľa správy budov Ing. Miroslava Líšku (budova na ulici SNP) 2. marca 2016, keď ukončil práceneschopnosť a na jeho mieste sedel pani Švecovou dosadený Ing. Ján Hurban? Doteraz Ing. Líškoví nebolo umožnené vrátiť sa do jeho kancelárie a zobrať si aspoň osobné veci. 4) Je náhoda, že lampa spadla tesne po otvorení pojednávania? Nebol tu zámer umlčať ma raz a na navždy? 5) Nie je zodpovedaná otázka prečo pán Urbančík, hovorca pani Švecovej 9. mája 2016 navádzal predsedu senátu Juraja Floroviča, aby zmenil pojednávaniu miestnosť na ulici SNP za miestnosť v budove na Župnom námestí 13? Predseda disciplinárneho senátu Juraj Florovič to rázne odmietol. Nie je následne vysvetlené prečo sa v pojednávacej miestnosti deň pred pojednávaním zdržiavali neznáme osoby a so súhlasom koho? 6) Nie je divné, že predseda disciplinárneho senátu Juraj Florovič okamžite neukončil pojednávanie a nezavolal vyšetrovateľa polície na zdokumentovanie všetkých stôp, expertízne zaistenie lampy a úlomkov z lampy, ohliadku miesta činu stým, že ide o podozrenie z pripraveného fyzického útoku, atentátu na Harabina? V tomto prípade je dôvodne podozrivých najmenej šesť osôb aj so sprítomnenými osobitnými motívmi u každého zvlášť. Pán Kaliňák, pani Švecová, pán Urbančik, pani Bajánková, pán Hurban Švecovej terajší správca budovy na ulici SNP. V právnom štáte postupy ministra vnútra kontroluje generálny prokurátor. V totalitnom štáte sa generálny prokurátor riadi politickými príkazmi ministra vnútra. Dúfam, že sa už konečne spamätáte a okrem útokov na žilinských sudcov začnete si plniť služobne povinnosti prokurátora pokiaľ ide vyšetrovanie a stíhanie aj násilnej trestnej činnosti vo vzťahu k sudcom. Zároveň Vás žiadam, aby ste spoločne s pani Švecovou (§ 34 ods. 6 zák. 385/2000 Z.z. o sudcoch) mne ako trestnému sudcovi Najvyššieho súdu Slovenskej republiky a mojej rodine zabezpečili policajnú ochranu na neobmedzené obdobie.
Co: Daniela Švecová Bratislava, 12. máj 2016 Štefan Harabin